CELEX: 42022X0082
Language: et
Date: 2022-01-20 00:00:00
Title: ÜRO eeskiri nr 26: ühtsed sätted, milles käsitletakse sõidukite tüübikinnitust seoses nende välispinnast eenduvate osadega [2022/82]

20.1.2022   
               
               
                  ET
               
               
                  Euroopa Liidu Teataja
               
               
                  L 13/51
               
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatusdokumendi TRANS/WP.29/343 viimasest versioonist, mis on kättesaadav internetis: https://unece.org/status-1958-agreement-and-annexed-regulations
         ÜRO eeskiri nr 26: ühtsed sätted, milles käsitletakse sõidukite tüübikinnitust seoses nende välispinnast eenduvate osadega [2022/82]
         
            Sisaldab kogu kehtivat teksti kuni:
         
         04-seeria muudatused – jõustumiskuupäev: 25. september 2020
         SISUKORD
         EESKIRI
         
                     1.
                  
                  Kohaldamisala ja eesmärk
                  
               
                     2.
                  
                  Mõisted
                  
               
                     3.
                  
                  Tüübikinnituse taotlemine
                  
               
                     4.
                  
                  Tüübikinnitus
                  
               
                     5.
                  
                  Üldnõuded
                  
               
                     6.
                  
                  Erinõuded
                  
               
                     7.
                  
                  Sõidukitüübi muutmine
                  
               
                     8.
                  
                  Toodangu nõuetele vastavus
                  
               
                     9.
                  
                  Karistused toodangu nõuetele mittevastavuse korral
                  
               
                     10.
                  
                  Tootmise lõpetamine
                  
               
                     11.
                  
                  Tüübikinnituskatsete eest vastutavate tehniliste teenistuste ja tüübikinnitusasutuste nimed ja aadressid
                  
               
                     12.
                  
                  Üleminekusätted
                  
               LISAD
         
                     1.
                  
                  Teatis, milles käsitletakse sõidukitüübi tüübikinnituse andmist, tüübikinnituse laiendamist, tüübikinnituse andmata jätmist, tüübikinnituse tühistamist või tootmise lõpetamist seoses selle eenduvate osadega eeskirja nr 26 kohaselt
                  
               
                     2.
                  
                  Tüübikinnitusmärkide kujundus
                  
               
                     3.
                  
                  Eenduvate osade ja vahede mõõtmete kindlaksmääramise meetodid
                  
               
                     4.
                  
                  Teatis, milles käsitletakse eraldi seadmestiku, nagu pakiraam, suusaraam või raadio vastuvõtu- või saateantenn, tüübikinnituse andmist, tüübikinnituse laiendamist, tüübikinnituse andmata jätmist, tüübikinnituse tühistamist või tootmise lõpetamist
                  
               1.   KOHALDAMISALA JA EESMÄRK
         
                  
                     1.1.
                  
                  
                     Käesolevat eeskirja kohaldatakse M1-kategooria sõidukite (1) välispinnast eenduvate osade suhtes. Seda ei kohaldata väliste kaudse nähtavuse seadmete ega pukseerimisseadiste kuulide suhtes.
                  
               
                  
                     1.2.
                  
                  
                     Käesoleva eeskirja eesmärk on vähendada kokkupõrke korral kehavigastuste tekkimise ohtu või nende raskust inimese puhul, kes saab sõiduki kerelt löögi või põrkab vastu sõidukikeret. See kehtib nii seisva kui ka liikuva sõiduki kohta.
                  
               2.   MÕISTED
         Käesolevas eeskirjas kasutatakse järgmisi mõisteid:
         
                  
                     2.1.
                  
                  
                     „Sõiduki tüübikinnitus“ – sõiduki tüübikinnitus seoses sõiduki välispinnast eenduvate osadega.
                  
               
                  
                     2.2.
                  
                  
                     „Sõidukitüüp“ – kategooria mootorsõidukeid, mis ei erine üksteisest selliste oluliste tunnuste poolest nagu välispinna kuju ja materjalid.
                  
               
                  
                     2.3.
                  
                  
                     „Välispind“ – sõiduki välised osad, sealhulgas kapott, pagasiruumi luuk, uksed, poritiivad, katus, valgustus- ja valgussignaalseadmed ning nähtavad tugevdusosad.
                  
               
                  
                     2.4.
                  
                  
                     „Põrandajoon“ – joon, mis on määratletud järgmiselt.
                     Täismassiga sõidukit ümbritseb määratlemata kõrgusega vertikaaltelje ning 30° poolnurgaga koonus, mis puutub katkematult ja võimalikult madalal kokku sõidukikere välispinnaga. Põrandajoon on kõnealuste puutepunktide geomeetrilisel ühendamisel moodustuv joon. Põrandajoone kindlaksmääramisel jäetakse arvesse võtmata tungrauapesad, heitgaasitorud ja rattad. Rattakoobaste tühimikud arvatakse täidetuks kujuteldava pinnaga, mis moodustab külgneva välispinnaga katkematu terviku. Põrandajoone kindlaksmääramisel võetakse arvesse sõiduki mõlemat kaitserauda. Olenevalt konkreetsest sõidukist võib põrandajoon ulatuda kaitseraua välisservani või kaitseraua all oleva kerepaneelini. Kahe või rohkema kokkupuutepunkti korral kasutatakse põrandajoone kindlaksmääramisel alumist puutepunkti.
                  
               
                  
                     2.5.
                  
                  
                     „Kumerusraadius“ – vaadeldava osa kumerusele kõige täpsemini vastava ringjoone kaare raadius.
                  
               
                  
                     2.6.
                  
                  
                     „Täismassiga sõiduk“ – sõiduk, mis on koormatud suurima tehniliselt lubatud massini. Hüdropneumaatilise, hüdraulilise või pneumaatilise vedrustusega või koormusele vastava automaatse loodimisseadmega varustatud sõidukite katsetamine toimub sõiduki tootja poolt kindlaksmääratud kõige ebasoodsamates tavakasutuse tingimustes.
                  
               
                  
                     2.7.
                  
                  
                     „Sõiduki äärmine välisserv“ – sõiduki külgede puhul tasapind, mis on paralleelne sõiduki keskmise pikitasapinnaga ning langeb ühte selle külgserva äärmise punktiga, ning sõiduki esi- ja tagaosa puhul risti asetsev püsttasapind, mis langeb ühte eesmise ja tagumise serva äärmiste punktidega, välja arvatud järgmised eenduvad osad:
                  
               
                  
                     2.7.1.
                  
                  
                     rehvid maapinnaga kokkupuute punkti lähedal ning rehvi manomeetrite ühendused;
                  
               
                  
                     2.7.2.
                  
                  
                     ratastele paigaldatavad libisemisvastased vahendid;
                  
               
                  
                     2.7.3.
                  
                  
                     kaudse nähtavuse seadmed;
                  
               
                  
                     2.7.4.
                  
                  
                     külgmised suunatulelaternad, küljeääretulelaternad, eesmised ja tagumised ääretulelaternad ja seisutulelaternad;
                  
               
                  
                     2.7.5.
                  
                  
                     ees ja taga kaitseraudadele paigaldatud osad, haakeseadised ja väljalasketorud.
                  
               
                  
                     2.8.
                  
                  
                     „Eenduva osa mõõtmed“ – paneelile monteeritud osa puhul käesoleva eeskirja 3. lisa punktis 2 kirjeldatud viisil määratud mõõtmed.
                  
               
                  
                     2.9.
                  
                  
                     „Paneeli tingjoon“ – joon, mis kulgeb läbi kera keskpunkti ning kahe punkti kera pinnal, kui kera pind puutub käesoleva eeskirja 3. lisa punktis 2.2 kirjeldatud mõõtmise ajal esimest ja viimast korda osaga kokku.
                  
               
                  
                     2.10.
                  
                  
                     „Antenn“ – seade, mida kasutatakse elektromagnetsignaalide edastamiseks ja/või vastuvõtmiseks.
                  
               
                  
                     2.11.
                  
                  
                     „Kaitseraud“ – sõiduki esi- või tagakülje madalaim välisstruktuur. See hõlmab kõiki struktuure, mille eesmärk on kaitsta sõidukit aeglasel kiirusel toimuva laupkokkupõrke korral, ning selle struktuuri külge kinnitatud elemente.
                  
               
                  
                     2.12.
                  
                  
                     „Kaitseraua kate“ – kaitseraua mittejäik välispind, mis harilikult ulatub üle sõiduki esi- või tagaosa kogu laiuse.
                  
               3.   TÜÜBIKINNITUSE TAOTLEMINE
         
                  
                     3.1.
                  
                  
                     Sõiduki tüübikinnituse taotlemine seoses sõiduki välispinnast eenduvate osadega
                  
               
                  
                     3.1.1.
                  
                  
                     Sõiduki tüübikinnituse taotluse seoses sõiduki eenduvate osadega esitab sõiduki tootja või tema nõuetekohaselt volitatud esindaja.
                  
               
                  
                     3.1.2.
                  
                  
                     Tüübikinnituse taotlusega peavad kaasas olema järgmised dokumendid kolmes eksemplaris:
                  
               
                  
                     3.1.2.1.
                  
                  
                     sõiduki esi-, taga- ja küljeosade fotod, võetuna nurga all 30°–45° sõiduki vertikaalse keskpikitasapinna suhtes;
                  
               
                  
                     3.1.2.2.
                  
                  
                     joonised kaitseraudade mõõtmetega ning vajaduse korral
                  
               
                  
                     3.1.2.3.
                  
                  
                     teatavate sõiduki välispinnast eenduvate osade joonised ja vajaduse korral teatavate punktis 6.9.1 nimetatud välispinnaosade joonised.
                  
               
                  
                     3.1.3.
                  
                  
                     Tüübikinnituskatsete eest vastutavale tehnilisele teenistusele esitatakse kinnitatavat sõidukitüüpi esindav sõiduk. Tehnilise teenistuse nõudel tuleb esitada ka konkreetsed osised või kasutatud materjalide näidised.
                  
               
                  
                     3.2.
                  
                  
                     Tüübikinnituse taotlemine pakiraamidele, suusaraamidele ning raadio vastuvõtu- ja saateantennidele, mida loetakse eraldi seadmestikuks
                  
               
                  
                     3.2.1.
                  
                  
                     Tüübikinnituse taotluse pakiraamidele, suusaraamidele ning raadio vastuvõtu- või saateantennidele, mida loetakse eraldi seadmestikuks, peab esitama sõiduki tootja, nimetatud seadmestike tootja või tootja nõuetekohaselt volitatud esindaja.
                  
               
                  
                     3.2.2.
                  
                  
                     Punktis 3.2.1 nimetatud seadmete iga tüübi tüübikinnitustaotlusega peavad kaasas olema:
                  
               
                  
                     3.2.2.1.
                  
                  
                     eraldi seadmestiku tehnilisi omadusi kirjeldavad dokumendid kolmes eksemplaris ning iga müüdava eraldi seadmestikuga kaasas olev paigaldusjuhend;
                  
               
                  
                     3.2.2.2.
                  
                  
                     eraldi seadmestiku tüübi näidis. Kui ametiasutus peab seda vajalikuks, võib ta nõuda lisanäidiseid.
                  
               4.   TÜÜBIKINNITUS
         
                  
                     4.1.
                  
                  
                     Sõiduki tüübikinnitus seoses sõiduki välispinnast eenduvate osadega
                  
               
                  
                     4.1.1.
                  
                  
                     Kui käesoleva eeskirja kohaselt tüübikinnituse saamiseks esitatud sõidukitüüp vastab punktide 5 ja 6 nõuetele, antakse sellele sõidukitüübile tüübikinnitus.
                  
               
                  
                     4.1.2.
                  
                  
                     Igale kinnitatud sõidukitüübile antakse tüübikinnitusnumber. Selle kaks esimest numbrit (praegu 03, mis vastab 03-seeria muudatustele) näitavad tüübikinnituse andmise ajaks käesolevas eeskirjas viimati tehtud oluliste tehniliste muudatuste seeriat. Sama kokkuleppeosaline ei tohi anda sama numbrit teisele sõidukitüübile.
                  
               
                  
                     4.1.3.
                  
                  
                     Teade sõidukitüübile käesoleva eeskirja kohase tüübikinnituse andmise, laiendamise, andmata jätmise, tühistamise või tootmise lõpetamise kohta esitatakse käesolevat eeskirja kohaldavatele 1958. aasta kokkuleppe osalistele käesoleva eeskirja 1. lisas esitatud näidisele vastaval vormil.
                  
               
                  
                     4.1.4.
                  
                  
                     Igale käesoleva eeskirja kohaselt kinnitatud tüübile vastavale sõidukile tuleb kinnitada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, millel on:
                  
               
                  
                     4.1.4.1.
                  
                  
                     ringjoonega ümbritsetud E-täht, millele järgneb tüübikinnituse andnud riigi tunnusnumber (2);
                  
               
                  
                     4.1.4.2.
                  
                  
                     punktis 4.1.4.1 kirjeldatud ringist paremal käesoleva eeskirja number, millele järgneb R-täht, mõttekriips ja tüübikinnituse number.
                  
               
                  
                     4.1.5.
                  
                  
                     Kui sõiduk vastab sõidukitüübile, mis on käesolevale eeskirjale vastava tüübikinnituse andnud riigis saanud tüübikinnituse ühe või mitme muu asjaomasele kokkuleppele lisatud eeskirja alusel, ei ole punktis 4.1.4.1 sätestatud tähist vaja korrata; sel juhul paigutatakse kõikide käesolevale eeskirjale vastava tüübikinnituse andnud riigis tüübikinnituse andmise aluseks olnud eeskirjade numbrid, tüübikinnitusnumbrid ning lisatähised tulpadena punktis 4.1.4.1 sätestatud tähisest paremale.
                  
               
                  
                     4.1.6.
                  
                  
                     Tüübikinnitusmärk peab olema selgesti loetav ja kustumatu.
                  
               
                  
                     4.1.7.
                  
                  
                     Tüübikinnitusmärk paigutatakse tootja kinnitatud sõiduki andmeplaadile või selle lähedusse.
                  
               
                  
                     4.1.8.
                  
                  
                     Tüübikinnitusmärkide kujunduse näited on esitatud käesoleva eeskirja 2. lisas.
                  
               
                  
                     4.1.9.
                  
                  
                     Tüübikinnitusasutus peab enne tüübikinnituse andmist kontrollima, kas toodangu nõuetele vastavuse tõhusaks kontrollimiseks on olemas piisavad meetmed.
                  
               
                  
                     4.2.
                  
                  
                     Tüübikinnitus pakiraamidele, suusaraamidele ning raadio vastuvõtu- ja saateantennidele, mida loetakse eraldi seadmestikuks
                  
               
                  
                     4.2.1.
                  
                  
                     Kui käesoleva eeskirja alusel tüübikinnituse saamiseks esitatud eraldi seadmestik vastab punktide 6.16, 6.17 ja 6.18 nõuetele, antakse sellele tüübikinnitus.
                  
               
                  
                     4.2.2.
                  
                  
                     Igale kinnituse saanud eraldi seadmestiku tüübile antakse tüübikinnitusnumber. Selle esimesed kaks kohta (praegu 03, mis vastab 23. juunil 2005. aastal jõustunud muudatusteseeriale 03) näitavad tüübikinnituse andmise ajaks käesolevas eeskirjas viimati tehtud oluliste tehniliste muudatuste seeriat. Üks ja seesama kokkuleppeosaline ei või anda sama numbrit teisele eraldi seadmestiku tüübile.
                  
               
                  
                     4.2.3.
                  
                  
                     Teade eraldi seadmestiku tüübile käesoleva eeskirja kohase tüübikinnituse andmise, laiendamise, andmata jätmise, tühistamise või tootmise lõpetamise kohta esitatakse käesolevat eeskirja kohaldavatele 1958. aasta kokkuleppe osalistele käesoleva eeskirja 4. lisas esitatud näidisele vastaval vormil.
                  
               
                  
                     4.2.4.
                  
                  
                     Igale käesoleva eeskirja kohaselt kinnitatud tüübile vastavale eraldi seadmestikule tuleb kinnitada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, millel on:
                  
               
                  
                     4.2.4.1.
                  
                  
                     ringjoonega ümbritsetud E-täht, millele järgneb tüübikinnituse andnud riigi tunnusnumber2;
                  
               
                  
                     4.2.4.2.
                  
                  
                     punktis 4.2.4.1 kirjeldatud ringist paremal käesoleva eeskirja number, millele järgneb R-täht, mõttekriips ja tüübikinnituse number.
                  
               
                  
                     4.2.5.
                  
                  
                     Tüübikinnitusmärk peab olema selgesti loetav ja kustumatu.
                  
               
                  
                     4.2.6.
                  
                  
                     Tüübikinnitusmärk paigutatakse tootja kinnitatud eraldi seadmestiku andmeplaadile või selle lähedusse.
                  
               
                  
                     4.2.7.
                  
                  
                     Tüübikinnitusmärkide kujunduse näited on esitatud käesoleva eeskirja 2. lisas.
                  
               
                  
                     4.2.8.
                  
                  
                     Tüübikinnitusasutus peab enne tüübikinnituse andmist kontrollima, kas toodangu nõuetele vastavuse tõhusaks kontrollimiseks on olemas vajalikud meetmed.
                  
               5.   ÜLDNÕUDED
         
                  
                     5.1.
                  
                  
                     Käesoleva eeskirja nõudeid ei kohaldata nende välispinna osade suhtes, mis koormatud sõidukil, mille kõik uksed, aknad, pakiruumi kaas, kapott jne on suletud, on:
                  
               
                  
                     5.1.1.
                  
                  
                     rohkem kui 2 meetri kõrgusel,
                  
               
                  
                     5.1.2.
                  
                  
                     põrandajoonest madalamal või
                  
               
                  
                     5.1.3.
                  
                  
                     sellises asukohas, et staatilistes või töötingimustes ei ole võimalik neid puudutada 100 mm läbimõõduga kuuliga.
                  
               
                  
                     5.2.
                  
                  
                     Sõidukite välispinnal ei tohi olla väljapoole suunatud teravaid osi ega selliseid eenduvaid osi, mille kuju, mõõtmed, suund või kõvadus võivad suurendada kehavigastuse tekkimisohtu või raskusastet isikule, kes kokkupõrke korral saab löögi sõiduki välispinnalt või põrkab selle vastu.
                  
               
                  
                     5.3.
                  
                  
                     Sõiduki välispinnal ei tohi olla väljaulatuvaid osi, mis võivad haakuda jalakäijate, jalgratturite või mootorratturite külge.
                  
               
                  
                     5.4.
                  
                  
                     Ühegi välispinnast välja ulatuva osa kumerusraadius ei tohi olla alla 2,5 mm. See nõue ei kehti välispinna vähem kui 5 mm eendite suhtes, kuid selliste osade väljapoole suunatud nurgad peavad olema tömbid, välja arvatud juhul, kui selliste osade eendumine on väiksem kui 1,5 mm.
                  
               
                  
                     5.5.
                  
                  
                     Nende välispinnast välja ulatuvate osade puhul, mis on valmistatud materjalist, mille Shore’i kõvadus A ei ületa 60, võib kumerusraadius olla alla 2,5 mm.
                     Kõvaduse mõõtmised tehakse sõidukile paigaldatud osal. Kui kõvadust ei saa määrata Shore’i A meetodil, siis antakse hinnang võrdväärsete mõõtmiste põhjal.
                  
               
                  
                     5.6.
                  
                  
                     Punktide 5.1–5.5 nõudeid kohaldatakse lisaks punkti 6 erinõuetele, kui need erinõuded ei näe sõnaselgelt ette teisiti.
                  
               6.   ERINÕUDED
         
                  
                     6.1.
                  
                  
                     Dekoratiivelemendid
                  
               
                  
                     6.1.1.
                  
                  
                     Lisatud dekoratiivelemendid, mis eenduvad kerepinnalt üle 10 mm, peavad sisse tõmbuma, irduma või maha painduma, kui nende kõige esileulatuvamat punkti mõjutatakse jõuga 10 daN paigalduspinnaga peaaegu paralleelse tasapinna mis tahes suunas. Neid nõudeid ei kohaldata radiaatorivõrede dekoratiivelementide suhtes; nende suhtes kehtivad punktis 5 ettenähtud üldnõuded.
                     Jõu 10 daN rakendamiseks kasutatakse kuni 50 mm läbimõõduga tasapinnalise otsaga tõukurit. Kui see ei ole võimalik, siis kasutatakse samaväärset meetodit. Pärast dekoratiivelementide sisse- või tagasitõmbumist, irdumist või paindumist ei tohi ükski allesjäänud eenduv osa olla pikem kui 10 mm. Kõnealused eenduvad osad peavad igal juhul vastama punkti 5.2 nõuetele. Kui dekoratiivelement on paigaldatud alusele, siis loetakse alus dekoratiivelemendi, mitte aluspinna osaks.
                  
               
                  
                     6.1.2.
                  
                  
                     Välispinnal asetsevate kaitseribade või -katte suhtes ei kehti punkti 6.1.1 nõuded. Need peavad siiski olema sõidukile tugevasti kinnitatud.
                  
               
                  
                     6.2.
                  
                  
                     Esilaternad
                  
               
                  
                     6.2.1.
                  
                  
                     Esilaternatel on lubatud kasutada eenduvaid visiire ja äärikuid, kui eenduv osa, mõõdetuna esilaterna läbipaistva välispinna suhtes, ei ole üle 30 mm ning kumerusraadius on vähemalt 2,5 mm.
                     Kui esilatern on paigaldatud täiendava läbipaistva pinna taha, siis mõõdetakse eenduvat osa alates kõige välimisest läbipaistvast pinnast. Eenduvate osade kindlaksmääramiseks kasutatakse käesoleva eeskirja 3. lisa punktis 3 kirjeldatud meetodit.
                  
               
                  
                     6.2.2.
                  
                  
                     Peitlaternad peavad vastama punkti 6.2.1 nõuetele nii töö- kui ka peiteasendis.
                  
               
                  
                     6.2.3.
                  
                  
                     Punkti 6.2.1 nõudeid ei kohaldata keresse peidetavate või kere osa alla jäävate esilaternate suhtes, kui kere vastab punkti 6.9.1 nõuetele.
                  
               
                  
                     6.3.
                  
                  
                     Võred ja vahed
                  
               
                  
                     6.3.1.
                  
                  
                     Punkti 5.4 nõudeid ei kohaldata liikumatute ja liikuvate osade vaheliste avade suhtes, sealhulgas õhu sisse- või väljalaskeava võre ja radiaatorivõre osad, kui järjestikku asetsevate osade kaugus üksteisest ei ole üle 40 mm ning kui võredel ja avadel on talituslik otstarve. 25–40 mm vahede ümardusraadius peab olema 1 mm või suurem. Kui kahe üksteise kõrval asetseva osa vaheline kaugus on aga 25 mm või vähem, ei tohi nende väljaulatuvate osade kumerusraadius olla väiksem kui 0,5 mm. Võrede ja avade kahe kõrvuti osa vaheline kaugus määratakse käesoleva eeskirja 3. lisa punktis 4 kirjeldatud meetodil.
                  
               
                  
                     6.3.2.
                  
                  
                     Võre või vahe elementide esiosa ja küljepindade ühenduskoht peab olema tömp.
                  
               
                  
                     6.4.
                  
                  
                     Klaasipuhastid
                  
               
                  
                     6.4.1.
                  
                  
                     Klaasipuhasti peab olema paigaldatud nii, et klaasipuhasti võlli (nr 1 joonisel 0) ümbritseks punkti 5.4 nõuetele vastava kumerusraadiuse ning vähemalt 150 mm2 pindalaga kaitsekate (nr 1.1 joonisel 0). Hoova (kinniti ja põhihoova, st numbrid 2 ja 2.1 joonisel 0) kumerusraadius peab vastama punkti 5.4 nõuetele. Ümarate katete väljaulatuv pind peab olema vähemalt 150 mm2, mõõdetuna kuni 6,5 mm kauguselt väljaulatuva osa kõige enam eenduvast punktist. Nendele nõuetele peavad vastama ka tagaklaasi- ja esilaternapuhastid.
                  
               
                  
                     6.4.2.
                  
                  
                     Punkti 5.4 ei kohaldata klaasipuhastiharjade (nr 4 joonisel 0) ja olemasolu korral tugielementide (nr 3 joonisel 0), teise hoova (nr 2.2 joonisel 0), hoova kinniti ja hoova vahelise funktsionaalse liigendi (nr 5 joonisel 0) või põhihoova ja teise hoova ühenduskoha (nr 6 joonisel 0) suhtes. Kõnealustel seadmetel ei tohi aga olla teravaid nurki või teravaotsalisi või lõikuvaid osi.
                  
               
            Joonis 0
         
         
            Näide osade paigutusest
         
         
            
         Selgitus:
         
                     1.
                  
                  
                     klaasipuhasti võll
                  
               
                     1.1.
                  
                  
                     kaitsekate
                  
               
                     2.
                  
                  
                     hoova kinniti
                  
               
                     2.1.
                  
                  
                     põhihoob
                  
               
                     2.2.
                  
                  
                     teine hoob
                  
               
                     3.
                  
                  
                     tugielemendid
                  
               
                     4.
                  
                  
                     klaasipuhastiharjad
                  
               
                     5.
                  
                  
                     funktsionaalne liigend
                  
               
                     6.
                  
                  
                     põhihoova ja teise hoova ühenduskoht
                  
               
                  
                     6.4.3.
                  
                  
                     Vastavust punktide 6.4.1 ja 6.4.2 sätetele kontrollitakse, kui klaasipuhastid on seisuasendis.
                  
               
                  
                     6.5.
                  
                  
                     Kaitserauad
                  
               
                  
                     6.5.1.
                  
                  
                     Kaitseraudade otsad peavad kokkupõrkeohu vähendamiseks olema välispinna suhtes sissepoole pööratud. See nõue loetakse siiski täidetuks, kui kaitseraud on keresse sissetõmmatav või sellega ühendatud või kui kaitseraua ots on sisse pööratud nii, et seda ei saa puudutada 100 mm läbimõõduga kuuliga ning vahe kaitseraua otsa ja ümbritseva kere vahel ei ole üle 20 mm.
                  
               
                  
                     6.5.2.
                  
                  
                     Kui kaitseraua joon, mis on ühtlasi auto vertikaalse projektsiooni väline kontuur, on jäigal pinnal, peab selle pinna kumerusraadius olema vähemalt 5 mm kõigis punktides kontuurjoonest kuni 20 mm sissepoole ja vähemalt 2,5 mm kõigil muudel juhtudel. See nõue kehtib kontuurjoonest kuni 20 mm seespool paikneva piirkonna selle osa suhtes, mis asub kontuurjoone ja kahe vertikaaltasapinna, mis kumbki moodustavad sõiduki sümmeetrilise pikitasapinnaga 15° nurga, puutepunktide vahel või neist eespool (või tagumise kaitseraua puhul tagapool) (vt joonis 1).
                  
               
            Joonis 1
         
         
            
         
                  
                     6.5.3.
                  
                  
                     Punkti 6.5.2 nõudeid ei kohaldata kaitseraua osade või kaitserauale paigaldatud osade või kaitserauda süvistatud elementide suhtes, mille eendumine on alla 5 mm, eelkõige liigendite katete ja esilaternapesurite pihustite suhtes; kuid selliste osade väljaulatuvad nurgad peavad olema tömbid, välja arvatud juhul, kui eendumine on alla 1,5 mm.
                  
               
                  
                     6.5.4.
                  
                  
                     Punkti 6.5.2 nõudeid ei kohaldata kaitseraua katte suhtes. Käesoleva eeskirja punkti 5 sätted jäävad kehtima.
                  
               
                  
                     6.6.
                  
                  
                     Uste käepidemed, hinged ja surunupud, pagasiruumid ja kapotid, kütusepaagi korgid ja kaaned
                  
               
                  
                     6.6.1.
                  
                  
                     Ukse- ja pagasiruumi käepidemete eenduvus võib olla kuni 40 mm, kõigil muudel juhtudel kuni 30 mm.
                  
               
                  
                     6.6.2.
                  
                  
                     Tööasendisse pööratavate külgukse käepidemete puhul peab olema täidetud üks kahest järgmisest nõudest:
                  
               
                  
                     6.6.2.1.
                  
                  
                     Uksetasapinnaga paralleelselt pöörduva käepideme pööratav ots peab olema suunatud taha. Sellise käepideme ots peab olema tagasipööratav uksetasapinna poole ning paigutuma kaitsekesta või süvendisse.
                  
               
                  
                     6.6.2.2.
                  
                  
                     Käepidemed, mis pöörduvad väljapoole suunas, mis ei ole paralleelne uksetasapinnaga, peavad suletud asendis olema ümbritsetud kaitsekestaga või paigutuma süvendisse. Pööratav ots peab olema suunatud kas taha või alla.
                     Sellest hoolimata loetakse viimati nimetatud tingimusele mittevastavad käepidemed vastuvõetavaks, kui
                     
                                 a)
                              
                              
                                 neil on autonoomne tagasipöördemehhanism,
                              
                           
                                 b)
                              
                              
                                 nende eendumine tagasipöördemehhanismi võimaliku rikke korral ei ole üle 15 mm,
                              
                           
                                 c)
                              
                              
                                 nad vastavad avatud asendis punkti 5.4 nõuetele ning
                              
                           
                                 d)
                              
                              
                                 käepideme otsa pindala, mõõdetuna kuni 6,5 mm kaugusel kõige väljaulatuvamast punktist, ei ole väiksem kui 150 mm2.
                              
                           
               
                  
                     6.7.
                  
                  
                     Rattad, rattamutrid, ilukapslid ja rattakilbid
                  
               
                  
                     6.7.1.
                  
                  
                     Punkti 5.4 nõudeid ei kohaldata.
                  
               
                  
                     6.7.2.
                  
                  
                     Ratastel, rattamutritel, ilukapslitel ja rattakilpidel ei tohi olla üle rattavelje ulatuvaid teravaotsalisi või teravaservalisi eendeid. Tiibmutreid ei ole lubatud kasutada.
                  
               
                  
                     6.7.3.
                  
                  
                     Sirgjooneliselt liikuval sõidukil ei tohi ükski rataste pöörlemistelgi läbivast horisontaaltasapinnast ülalpool paiknev rattaosa, välja arvatud rehvid, ulatuda üle välispinna või -struktuuri vertikaalprojektsiooni horisontaaltasandil. Talitlusnõuetest tulenevalt võivad rattakilbid, mis katavad ratta ja rummu mutreid, siiski ulatuda üle välispinna või struktuuri vertikaalprojektsiooni tingimusel, et nende eenduva osa ümardusraadius on vähemalt 30 mm ning et üle välispinna või struktuuri vertikaalprojektsiooni ulatuv eend ei ole ühelgi juhul suurem kui 30 mm.
                  
               
                  
                     6.8.
                  
                  
                     Lehtmetallist servad
                  
               
                  
                     6.8.1.
                  
                  
                     Lehtmetallist servad, nagu need on vihmaveerennidel ja lükanduste liugurteedel, on lubatud ainult juhul, kui need on tagasi painutatud või paigaldatud koos kaitsega, mis vastab käesolevas eeskirjas ettenähtud nõuetele.
                     Kaitseta serva loetakse tagasipainutatuks, kui tagasipaine on umbes 180° või kui see on sõiduki kere poole painutatud nii, et seda ei saa puudutada 100 mm läbimõõduga kuuliga.
                     Punkti 5.4 sätteid ei kohaldata järgmiste lehtmetallist servade suhtes: kapoti tagumine serv ja tagumise pagasiruumi esiserv.
                     Kapoti tagumine serv hõlmab selle serva ekstrapolatsiooni vasakule ja paremale (nt poritiiva ülemist serva või A-piilari serva). Ekstrapolatsioon piirdub külgedel tuuleklaasi äärmise külgmise punktiga.
                  
               
                  
                     6.9.
                  
                  
                     Kere paneelid
                  
               
                  
                     6.9.1.
                  
                  
                     Kere paneelide niverdused võivad olla kumerusraadiusega alla 2,5 mm, kuid mitte alla ühe kümnendiku eenduva osa kõrgusest H, mõõdetuna käesoleva eeskirja 3. lisa punktis 1 kirjeldatud viisil.
                  
               
                  
                     6.10.
                  
                  
                     Külgmine õhusuunaja või vihmaveerenn
                  
               
                  
                     6.10.1.
                  
                  
                     Külgmiste õhusuunajate ja vihmaveerennide ülespainutatud servade ümardusraadius peab olema vähemalt 1 mm.
                  
               
                  
                     6.11.
                  
                  
                     Tungrauapesad ja heitgaasitorud
                  
               
                  
                     6.11.1.
                  
                  
                     Tungrauapesad ja heitgaasitoru(d) ei tohi ulatuda rohkem kui 10 mm üle vertikaalselt nende kohal paikneva põrandajoone vertikaalprojektsiooni. Erandina sellest nõudest võib kaugemale kui 10 mm üle põrandajoone vertikaalprojektsiooni ulatuda heitgaasitoru, mille ots on ümardatud, kusjuures minimaalne kumerusraadius on 2,5 mm.
                  
               
                  
                     6.12.
                  
                  
                     Õhu sisse- ja väljalaskeavad
                  
               
                  
                     6.12.1.
                  
                  
                     Õhu sisse- ja väljalaskeavad peavad igas kasutusasendis vastama punktide 5.2, 5.3 ja 5.4 nõuetele.
                  
               
                  
                     6.13.
                  
                  
                     Katus
                  
               
                  
                     6.13.1.
                  
                  
                     Avatavat katust kontrollitakse suletud asendis.
                  
               
                  
                     6.13.2.
                  
                  
                     Kabriolette kontrollitakse ülestõstetud ja allalastud katusega.
                  
               
                  
                     6.13.2.1.
                  
                  
                     Kui kokkupandav katus on alla lastud, siis ei kontrollita sõidukis olevat kujuteldavat pinda, mille moodustab kokkupandav katus ülestõstetud asendis.
                  
               
                  
                     6.13.2.2.
                  
                  
                     Kui sõiduki standardvarustuses on kokkuvolditud asendis katuse kaitsekate, siis peab kontrollimine toimuma kaitsekattega.
                  
               
                  
                     6.14.
                  
                  
                     Aknad
                  
               
                  
                     6.14.1.
                  
                  
                     Sõiduki välispinnast väljapoole liikuvad aknad peavad kõigis kasutusasendites vastama järgmistele tingimustele:
                  
               
                  
                     6.14.1.1.
                  
                  
                     ükski serv ei tohi olla ette suunatud;
                  
               
                  
                     6.14.1.2.
                  
                  
                     ükski akna osa ei tohi ulatuda kaugemale sõiduki äärmisest välisservast.
                  
               
                  
                     6.15.
                  
                  
                     Registreerimismärgi kinnitusdetailid
                  
               
                  
                     6.15.1.
                  
                  
                     Sõiduki tootja ettenähtud registreerimismärgi kinnitusdetailid peavad vastama käesoleva eeskirja punkti 5.4 nõuetele, kui neid saab sõiduki tootja soovituste kohaselt paigaldatud registreerimismärgi korral puudutada 100 mm läbimõõduga kuuliga.
                  
               
                  
                     6.16.
                  
                  
                     Pakiraamid ja suusaraamid
                  
               
                  
                     6.16.1.
                  
                  
                     Pakiraamid ja suusaraamid peavad olema sõidukile kinnitatud nii, et need on vähemalt ühes suunas sundlukustusega ning peavad vastu horisontaal-, piki- ja ristisuunaliste jõudude mõjule, mis on vähemalt võrdne raami tootja määratud vertikaalse kandevõimega. Tootja juhendi kohaselt sõidukile paigaldatud paki- või suusaraami katsetades ei tohi koormusi rakendada ainult ühes punktis.
                  
               
                  
                     6.16.2.
                  
                  
                     Pindadel, mida pärast raami paigaldamist saab puudutada 165 mm läbimõõduga kuuliga, ei tohi olla osi, mille kumerusraadius on alla 2,5 mm, välja arvatud juhul, kui saab kohaldada punkti 6.3 nõudeid.
                  
               
                  
                     6.16.3.
                  
                  
                     Kinnitusdetailid, näiteks tööriistade abita kinni või lahti keeratavad poldid, ei tohi ulatuda kaugemale kui 40 mm üle punktis 6.16.2 nimetatud pindade, kusjuures eend määratakse kindlaks käesoleva eeskirja 3. lisa punktis 2 ettenähtud meetodil, kuid selle lisa punktis 2.2 ettenähtud meetodi rakendamise juhtudel kasutatakse kuuli läbimõõduga 165 mm.
                  
               
                  
                     6.17.
                  
                  
                     Antennid
                  
               
                  
                     6.17.1.
                  
                  
                     Raadio vastuvõtu- või saateantennid peavad olema sõidukile paigaldatud nii, et juhul kui mõnes antennitootja määratud kasutusasendis on antenni vaba otsa kõrgus teepinnast alla 2 m, peab see asuma alal, mis piirneb käesoleva eeskirja punktis 2.7 määratletud sõiduki äärmisest välisservast 10 cm seespool asuvate vertikaaltasapindadega.
                  
               
                  
                     6.17.2.
                  
                  
                     Lisaks sellele tuleb antennid sõidukile paigaldada ning vajaduse korral nende vaba otsa liikuvust piirata nii, et ükski antenni osa ei ulatuks üle sõiduki äärmise välisserva, nagu see on määratletud käesoleva eeskirja punktis 2.7.
                  
               
                  
                     6.17.3.
                  
                  
                     Antennitorude kumerusraadius võib olla alla 2,5 mm. Liikuvatel otstel peavad aga olema liikumatult kinnitatud katted kumerusraadiusega mitte alla 2,5 mm.
                  
               
                  
                     6.17.4.
                  
                  
                     Antenni alus ei tohi eenduda üle 40 mm, mõõdetuna käesoleva eeskirja 3. lisa punktis 2 ettenähtud viisil.
                  
               
                  
                     6.17.4.1.
                  
                  
                     Juhul kui painduva toru või osa puudumise tõttu ei ole võimalik kindlaks teha, mis on antenni alus, loetakse nõue täidetuks, kui pärast seda, kui kuni 50 mm läbimõõduga tasapinnalise otsaga tõukuriga on antenni kõige esileulatuvamas punktis rakendatud 50 daN tugevusega horisontaalset jõudu ees- ja tagasuunas,
                     
                                 a)
                              
                              
                                 paindub antenn kinnituspinna suunas ega eendu rohkem kui 40 mm või
                              
                           
                                 b)
                              
                              
                                 antenn murdub ning antenni allesjäänud osal ei ole teravaid ega ohtlikke servi, mida saaks puudutada 100 mm läbimõõduga kuuliga, ning antenn ei eendu rohkem kui 40 mm.
                              
                           
               
                  
                     6.17.4.2.
                  
                  
                     Punkte 6.17.4 ja 6.17.4.1 ei kohaldata antennide suhtes, mis asuvad juhi R-punkti läbivast vertikaalsest risttasandist tagapool, tingimusel et antenn koos korpusega ei eendu rohkem kui 70 mm mõõdetuna käesoleva eeskirja 3. lisa punktis 2 ettenähtud viisil.
                     Kui vertikaaltasandist tagapool paiknev antenn eendub rohkem kui 70 mm, kohaldatakse punkti 6.17.4.1, võttes eendumispiiriks 70 mm, mitte 40 mm.
                  
               
                  
                     6.18.
                  
                  
                     Paigaldusjuhend
                  
               
                  
                     6.18.1.
                  
                  
                     Eraldi seadmestikuna tüübikinnituse saanud pakiraame, suusaraame ning raadio vastuvõtu- ja saateantenne ei tohi müüki panna, müüa ega osta, kui nendega ei ole kaasas paigaldusjuhendit. Paigaldusjuhend peab sisaldama piisavalt teavet, võimaldamaks tüübikinnituse saanud osi sõidukile paigaldada käesoleva eeskirja punktide 5 ja 6 asjaomaste nõuete kohaselt. Eelkõige tuleb ära näidata teleskoopantennide kasutusasendid.
                  
               7.   SÕIDUKITÜÜBI MUUTMINE
         
                  
                     7.1.
                  
                  
                     Sõidukitüübi mis tahes muutmisest antakse teada tüübikinnitusasutusele, kes andis sõidukitüübile tüübikinnituse. Seejärel kõnealune tüübikinnitusasutus kas:
                     
                                 a)
                              
                              
                                 otsustab pärast tootjaga konsulteerimist, et uus tüübikinnitus antakse, või
                              
                           
                                 b)
                              
                              
                                 kohaldab punktis 7.1.1 sätestatud menetlust (läbivaatamine) ja vajaduse korral punktis 7.1.2 sätestatud menetlust (laiendamine).
                              
                           
               
                  
                     7.1.1.
                  
                  
                     Läbivaatus
                     Juhul kui infopaketis sisalduvaid andmeid on muudetud ning tüübikinnitusasutus leiab, et tõenäoliselt ei avalda tehtud muudatused märgatavat ebasoovitavat mõju ning et sõiduk vastab igal juhul endiselt nõuetele, nimetatakse muudatust läbivaatuseks.
                     Sel juhul väljastab tüübikinnitusasutus vajaduse korral infopaketi parandatud leheküljed, märkides igale parandatud leheküljele selgelt muudatuse laadi ja uuesti väljastamise kuupäeva. Infopaketi terviklik ja ajakohastatud versioon koos muudatuse üksikasjaliku kirjeldusega loetakse kõnealusele nõudele vastavaks.
                  
               
                  
                     7.1.2.
                  
                  
                     Laiendus
                     Muudatust nimetatakse „laienduseks“, kui lisaks teatmikus sisalduvate andmete muutmisele:
                     
                                 a)
                              
                              
                                 nõutakse täiendavaid kontrollimisi või katseid;
                              
                           
                                 b)
                              
                              
                                 on muutunud teatises (v.a selle lisades) sisalduv teave või
                              
                           
                                 c)
                              
                              
                                 pärast hilisema muudatusteseeria jõustumist taotletakse sellekohast tüübikinnitust.
                              
                           
               
                  
                     7.2.
                  
                  
                     Muudatuste loetelu sisaldav teatis tüübikinnituse andmise või selle andmata jätmise kohta edastatakse käesolevat eeskirja kohaldavatele kokkuleppeosalistele punktis 4.3 sätestatud korras. Lisaks parandatakse teatisele lisatud infopaketi sisukorda nii, et see kajastaks viimase läbivaatamise või laiendamise kuupäeva.
                  
               8.   TOODANGU NÕUETELE VASTAVUS
         
                  
                     8.1.
                  
                  
                     Käesoleva eeskirja kohaselt tüübikinnituse saanud sõiduk (või eraldi seadmestik) tuleb valmistada nii, et see täidaks punktide 5 ja 6 nõuded ja vastaks seega tüübikinnituse saanud tüübile.
                  
               
                  
                     8.2.
                  
                  
                     Punkti 8.1 tingimuste täitmise tõendamiseks tehakse asjakohane toodangu kontroll.
                  
               
                  
                     8.3.
                  
                  
                     Tüübikinnituse omanik peab eelkõige:
                  
               
                  
                     8.3.1.
                  
                  
                     tagama toodete kvaliteedi tulemusliku kontrollimise menetluste olemasolu;
                  
               
                  
                     8.3.2.
                  
                  
                     pääsema juurde seadmetele, mis on vajalikud kinnitatud tüübile vastavuse kontrollimiseks;
                  
               
                  
                     8.3.3.
                  
                  
                     tagama katsetulemuste registreerimise ning nendega seotud dokumentide kättesaadavuse ajavahemikus, mis määratakse kindlaks kooskõlas tüübikinnitusasutusega;
                  
               
                  
                     8.3.4.
                  
                  
                     analüüsima igat liiki katsete tulemusi, et kontrollida tootenäitajaid ning tagada nende püsivus, võttes arvesse tööstustoodangu puhul lubatud kõikumisi;
                  
               
                  
                     8.3.5.
                  
                  
                     tagama, et iga tootetüübi puhul tehakse vähemalt käesoleva eeskirja 3. lisas ette nähtud katsed;
                  
               
                  
                     8.3.6.
                  
                  
                     tagama, et kui nimetatud katses ilmneb mis tahes näidise või katseeksemplari mittevastavus, valitakse uued näidised ja katset korratakse. Tuleb teha kõik võimalik, et taastada asjaomase toodangu vastavus nõuetele.
                  
               
                  
                     8.4.
                  
                  
                     Tüübikinnituse andnud tüübikinnitusasutus võib igal ajal kontrollida igas tootmisüksuses kohaldatavaid nõuetele vastavuse kontrollimise meetodeid.
                  
               
                  
                     8.4.1.
                  
                  
                     Igal kontrollimisel tuleb väliskontrollijale esitada katsearuanded ja toodangu kontrollimise aruanded.
                  
               
                  
                     8.4.2.
                  
                  
                     Kontrollija võib pisteliselt valida näidiseid katsetamiseks tootja laboris. Näidiste miinimumarvu võib kindlaks määrata tootja enda tehtud kontrollide tulemuste alusel.
                  
               
                  
                     8.4.3.
                  
                  
                     Kui kvaliteet osutub ebarahuldavaks või kui on vaja kontrollida punkti 8.4.2 alusel tehtud katsete paikapidavust, valib kontrollija näidised, mis saadetakse tüübikinnituskatsed teinud tehnilisele teenistusele.
                  
               
                  
                     8.4.4.
                  
                  
                     Tüübikinnitusasutus võib teha kõiki käesoleva eeskirjaga ettenähtud katseid.
                  
               
                  
                     8.4.5.
                  
                  
                     Kontrollimiste tavapärane, tüübikinnitusasutuse kinnitatud sagedus on kord kahe aasta tagant. Kui sellise kontrolli käigus saadakse tulemused, mis ei ole nõuetekohased, tagab tüübikinnitusasutus, et võetakse kõik meetmed, mis on vajalikud selleks, et võimalikult kiiresti taastada toodangu vastavus nõuetele.
                  
               9.   KARISTUSED TOODANGU NÕUETELE MITTEVASTAVUSE KORRAL
         
                  
                     9.1.
                  
                  
                     Sõiduki tüübile käesoleva eeskirja alusel väljastatud tüübikinnituse võib võtta tagasi, juhul kui punktis 8.1 nimetatud nõue ei ole täidetud.
                  
               
                  
                     9.2.
                  
                  
                     Kui käesolevat eeskirja kohaldav kokkuleppeosaline tühistab tüübikinnituse, mille ta varem on andnud, teatab ta sellest kohe teistele käesolevat eeskirja kohaldavatele kokkuleppeosalistele, kasutades käesoleva eeskirja 1. lisas toodud näidisele vastavat teatise vormi.
                  
               10.   TOOTMISE LÕPETAMINE
         Kui tüübikinnituse omanik lõpetab täielikult käesoleva eeskirja kohaselt kinnitatud tüübi tootmise, teatab ta sellest tüübikinnituse andnud asutusele. Pärast sellekohase teatise saamist teatab kõnealune asutus sellest teistele käesolevat eeskirja kohaldavatele 1958. aasta kokkuleppe osalistele, kasutades käesoleva eeskirja 1. lisas esitatud näidisele vastavat vormi.
         11.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA TÜÜBIKINNITUSASUTUSTE NIMED JA AADRESSID
         Käesolevat eeskirja kohaldavad kokkuleppeosalised edastavad Ühinenud Rahvaste Organisatsiooni sekretariaadile tüübikinnituskatsete eest vastutavate tehniliste teenistuste nimed ja aadressid ning nende tüübikinnitusasutuste nimed ja aadressid, kes annavad tüübikinnitusi ja kellele tuleb saata vormikohased teatised teistes riikides välja antud tüübikinnituste andmise, andmata jätmise või tühistamise kohta.
         12.   ÜLEMINEKUSÄTTED
         
                  
                     12.1.
                  
                  
                     Alates 02-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituste andmisest käesoleva eeskirja alusel, mida on muudetud 02-seeria muudatustega.
                  
               
                  
                     12.2.
                  
                  
                     Alates 24 kuu möödumisest 02-seeria muudatuste ametlikust jõustumiskuupäevast annavad käesolevat eeskirja kohaldavad kokkuleppeosalised tüübikinnitusi ainult juhul, kui kinnitatav sõidukitüüp vastab 02-seeria muudatustega muudetud käesoleva eeskirja nõuetele.
                  
               
                  
                     12.3.
                  
                  
                     Alates 36 kuu möödumisest 02-seeria muudatuste ametlikust jõustumiskuupäevast kaotavad olemasolevad käesoleva eeskirja kohased tüübikinnitused kehtivuse, kui sõidukitüübid ei vasta 02-seeria muudatustega muudetud käesoleva eeskirja nõuetele.
                  
               
                  
                     12.4.
                  
                  
                     Alates 03-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituse andmisest käesoleva eeskirja alusel, mida on muudetud 03-seeria muudatustega.
                  
               
                  
                     12.5.
                  
                  
                     Alates 24 kuu möödumisest 03-seeria muudatuste ametlikust jõustumiskuupäevast annavad käesolevat eeskirja kohaldavad kokkuleppeosalised tüübikinnituse ainult juhul, kui kinnitatav sõidukitüüp vastab 03-seeria muudatustega muudetud käesoleva eeskirja nõuetele.
                  
               
                  
                     12.6.
                  
                  
                     48 kuu jooksul pärast käesoleva eeskirja 03-seeria muudatuste jõustumist ei tohi ükski käesolevat eeskirja kohaldav kokkuleppeosaline keelduda riikliku tüübikinnituse andmisest sõidukitüübile, mis on saanud käesoleva eeskirja varasema muudatusteseeria kohase tüübikinnituse.
                  
               
                  
                     12.7.
                  
                  
                     48 kuud pärast käesoleva eeskirja 03-seeria muudatuste jõustumist võivad käesolevat eeskirja kohaldavad kokkuleppeosalised keelduda käesoleva eeskirja muudatuste seeria 03 nõuetele mittevastava sõiduki esmasest registreerimisest (esmakordsest kasutuselevõtust).
                  
               
                  
                     12.8.
                  
                  
                     Alates 04-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituse andmisest käesoleva eeskirja alusel, mida on muudetud 04-seeria muudatustega.
                  
               
                  
                     12.9.
                  
                  
                     Alates 1. septembrist 2022 ei ole käesolevat eeskirja kohaldavad kokkuleppeosalised kohustatud tunnustama eelmise muudatusteseeria kohaseid tüübikinnitusi, mis on esmakordselt väljastatud pärast 1. septembrit 2022.
                  
               
                  
                     12.10.
                  
                  
                     Käesolevat eeskirja kohaldavad kokkuleppeosalised tunnustavad jätkuvalt käesoleva eeskirja varasemate seeriate muudatustele vastavaid tüübikinnitusi, mis on esmakordselt väljastatud enne 1. septembrit 2022.
                  
               
                  
                     12.11.
                  
                  
                     Ükski käesolevat eeskirja kohaldav kokkuleppeosaline ei tohi keelduda andmast käesoleva eeskirja varasemate seeriate muudatuste kohaseid tüübikinnitusi või nende laiendusi.
                  
               
            (1)  Nagu on määratletud sõidukite ehitust käsitlevas konsolideeritud resolutsioonis (R.E.3), ECE/TRANS/WP.29/78/Rev.6, punkt 2. – https://unece.org/transport/standards/transport/vehicle-regulations-wp29/resolutions
         
            (2)  1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument ECE/TRANS/WP.29/78/Rev. 6 - https://unece.org/transport/standards/transport/vehicle-regulations-wp29/resolutions.
      
      
         
            1. LISA
            
               Teatis
            
            (Suurim formaat: A4 (210 × 297 mm))
            
                        
                           
                         (1)
                     
                     
                        Välja andnud: ametiasutuse nimi:
                        …
                        …
                        …
                     
                  
               
            
                        mis käsitleb sõidukitüübi: (2)
                        
                     
                     
                        tüübikinnituse andmist
                        tüübikinnituse laiendamist
                        tüübikinnituse andmata jätmist
                        tüübikinnituse tühistamist
                        tootmise lõpetamist
                     
                  seoses sõiduki välispinnast eenduvate osadega eeskirja nr 26 kohaselt
            
                        Tüübikinnitus nr …
                     
                     
                        Laiendus nr …
                     
                  
                     
                        1.
                     
                     
                        Seadme kaubanimi või kaubamärk …
                     
                  
                     
                        2.
                     
                     
                        Sõidukitüüp …
                     
                  
                     
                        3.
                     
                     
                        Tootja nimi ja aadress …
                     
                  
                     
                        4.
                     
                     
                        Vajaduse korral tootja esindaja nimi ja aadress …
                        …
                     
                  
                     
                        5.
                     
                     
                        Sõiduki tüübikinnituse saamiseks esitamise kuupäev: …
                     
                  
                     
                        6.
                     
                     
                        Tüübikinnituskatsete eest vastutav tehniline teenistus:
                        …
                     
                  
                     
                        7.
                     
                     
                        Teenistuse väljastatud aruande kuupäev: …
                     
                  
                     
                        8.
                     
                     
                        Teenistuse väljastatud aruande number: …
                     
                  
                     
                        9.
                     
                     
                        Tüübikinnitus antud/andmata jäetud/laiendatud/tühistatud2
                        
                     
                  
                     
                        10.
                     
                     
                        Tüübikinnituse laiendamise põhjused (vajaduse korral) …
                        …
                     
                  
                     
                        11.
                     
                     
                        Tüübikinnitusmärgi asukoht sõidukil …
                     
                  
                     
                        12.
                     
                     
                        Koht …
                     
                  
                     
                        13.
                     
                     
                        Kuupäev …
                     
                  
                     
                        14.
                     
                     
                        Allkiri …
                     
                  
                     
                        15.
                     
                     
                        Teatisele on lisatud tüübikinnituse andnud ametiasutusele esitatud ja nõudmisel kättesaadavate dokumentide loetelu.
                     
                  
               (1)  Tüübikinnituse andnud, andmata jätnud või tühistanud riigi tunnusnumber (vt käesoleva eeskirja sätted tüübikinnituse kohta).
            
               (2)  Mittevajalik maha tõmmata.
         
      
      
         
            2. LISA
            Tüübikinnitusmärkide kujundus
            NÄIDIS A
            (vt käesoleva eeskirja punktid 4.1.4 ja 4.2.4)
            
               
            a = 8 mm min
            Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud tüübikinnituse Madalmaades (E 4) ÜRO eeskirja nr 26 alusel ja tüübikinnitusnumbri 042439 all. Tüübikinnitusnumbri kaks esimest numbrit näitavad, et ÜRO eeskiri nr 26 sisaldas tüübikinnituse väljastamise ajal juba 04-seeria muudatusi.
            NÄIDIS B
            (vt käesoleva eeskirja punkt 4.1.5)
            
               
            a = 8 mm min
            Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud tüübikinnituse Madalmaades (E 4) ÜRO eeskirjade nr 26 ja nr 24 (1) alusel. Tüübikinnitusnumbrite esimesed kaks kohta näitavad, et tüübikinnituste andmise ajal sisaldas ÜRO eeskiri nr 26 muudatuste seeriat 04 ja ÜRO eeskiri nr 24 muudatuste seeriat 03.
            
               (1)  Teine number on esitatud vaid näitena.
         
      
      
         
            3. LISA
            Eenduvate osade ja vahede mõõtmete kindlaksmääramise meetodid
            
               1.   
               
                  Kerepaneelide pinnast eenduvate niverduste kõrguse määramise meetod
               
            
            
               1.1.   
               
                  Eenduva osa kõrgus H määratakse graafiliselt kontrollitava osa välispinna välimise piirjoonega seesmiselt kokkupuutuva 165 mm läbimõõduga ringi põhjal.
               
            
            
               1.2.   
               
                  H on eespool mainitud 165 mm läbimõõduga ringjoone ja eenduva osa välimise kontuurjoone vahelise kauguse maksimaalne väärtus, mõõdetuna piki selle ringi keskpunkti läbivat sirgjoont (vt joonis 1).
               
            
            
               1.3.   
               
                  Kui 100 mm läbimõõduga ringi ja kontrollitava osa välispinna välimise piirjoone osa väline kokkupuude ei ole võimalik, siis loetakse pinna piirjoon sellel alal vastavaks ümbermõõduga, mille moodustab 100 mm läbimõõduga ring punktide vahel, kus see puutub kokku välimise piirjoonega (vt joonis 2).
               
            
            
               1.4.   
               
                  Eenduvate osade kõrguse mõõtmiseks esitab tootja vajalike välispinnaosade ristlõikeid kujutavad joonised.
               
            
            
               2.   
               
                  Välispinnale paigaldatud eenduva osa mõõtmete määramise meetod
               
            
            
               2.1.   
               
                  Kumerale pinnale paigaldatud osa eendi mõõtmed saab kindlaks määrata kas otse või sõidukile paigaldatud kõnealuse osa asjakohase lõike joonise põhjal.
               
            
            
               2.2.   
               
                  Kui muule kui kumerale pinnale paigaldatud osa eendi suurust ei ole võimalik kindlaks määrata lihtmõõtmise abil, siis määratakse see kindlaks 100 mm läbimõõduga kuuli keskme ja pindade mõttelise puutejoone vahelise kauguse maksimaalse erinevuse abil, kui kuul liigub üle kõnealuse osa pinna ning on sellega pidevas kokkupuutes. Menetluse näidis on esitatud joonisel 3.
               
            
            
               3.   
               
                  Esilaternate visiiride ja võrude eendumise määramise meetod
               
            
            
               3.1.   
               
                  Esilaterna eendumist välispinnast mõõdetakse horisontaalsuunas 100 mm läbimõõduga kuuli puutepunktist, nagu on näidatud joonisel 4.
               
            
            
               4.   
               
                  Vahe mõõtmete või võreelementide vahelise kauguse määramise meetod
               
            
            
               4.1.   
               
                  Vahe mõõtmed või võreelementide vaheline kaugus määratakse kindlaks kahe sellise tasapinna vahelise kauguse abil, mis läbivad kuuli puutepunkte ning on risti puutepunkte ühendava joonega. Menetlusnäidised on esitatud joonistel 5 ja 6.
               
            
            
               Joonis 1
            
            
               
            
               Joonis 2
            
            
               
            
               Joonis 3
            
            
               
            
               Joonis 4
            
            
               
            
               Joonis 5
            
            
               
            
               Joonis 6
            
            
               
         
      
      
         
            4. LISA
            
               Teatis
            
            (Suurim formaat: A4 (210 × 297 mm))
            
                        
                           
                         (1)
                     
                     
                        Välja andnud: ametiasutuse nimi:
                        …
                        …
                        …
                     
                  
               
            
                        mis käsitleb eraldi seadmestiku tüübi (2):
                     
                     
                        tüübikinnituse andmist
                        tüübikinnituse laiendamist
                        tüübikinnituse andmata jätmist
                        tüübikinnituse tühistamist
                        tootmise lõpetamist
                     
                  pakiraami, suusaraami või raadio vastuvõtu- või saateantenni puhul2
            
            
                        Tüübikinnitus nr …
                     
                     
                        Laiendus nr …
                     
                  
                     
                        1.
                     
                     
                        Kaubanimi või kaubamärk: …
                     
                  
                     
                        2.
                     
                     
                        Tüüp: …
                     
                  
                     
                        3.
                     
                     
                        Tootja nimi ja aadress: …
                        …
                     
                  
                     
                        4.
                     
                     
                        Vajaduse korral tootja esindaja nimi ja aadress: …
                        …
                     
                  
                     
                        5.
                     
                     
                        Eraldi seadmestiku omadused: …
                     
                  
                     
                        6.
                     
                     
                        Kasutuspiirangud, kui neid on, ja paigaldusjuhend …
                     
                  
                     
                        7.
                     
                     
                        Eraldi seadmestiku tüübikinnituse saamiseks vajalike näidiste esitamise kuupäev: …
                     
                  
                     
                        8.
                     
                     
                        Tüübikinnituskatsete eest vastutav tehniline teenistus: …
                     
                  
                     
                        9.
                     
                     
                        Teenistuse väljastatud aruande kuupäev: …
                     
                  
                     
                        10.
                     
                     
                        Teenistuse väljastatud aruande number: …
                     
                  
                     
                        11.
                     
                     
                        Pakiraami(de), suusaraami(de) või raadio vastuvõtu- või saateantenni(de)2 kohta on eraldi seadmestiku tüübikinnitus antud/andmata jäetud/laiendatud/tühistatud2:
                     
                  
                     
                        12.
                     
                     
                        Koht: …
                     
                  
                     
                        13.
                     
                     
                        Kuupäev: …
                     
                  
                     
                        14.
                     
                     
                        Allkiri: …
                     
                  
                     
                        15.
                     
                     
                        Teatisele on lisatud tüübikinnituse andnud tüübikinnitusasutusele esitatud ja taotluse korral kättesaadavate dokumentide loetelu.
                     
                  
               (1)  Mittevajalik maha tõmmata.
            
               (2)  Tüübikinnituse andnud, andmata jätnud või tühistanud riigi tunnusnumber (vt käesoleva eeskirja sätted tüübikinnituse kohta).